Dansk Flygtningehjælp samler søndag den 9. november ind til flygtninge i hele verden, men i Aalborg mangler organisationen stadig indsamlere, som vil bruge tre timer på at samle ind til nogle af verdens fattigste. - Rigtig mange har allerede meldt sig til at bruge 3 timer på søndag og det er vi glade for. Men vi vil fortsat gerne have flere indsamlere til at melde sig, da vi gerne vil have alle ruter dækket ind. Det er 3 timer, der gør en forskel for nogle af verdens hårdest ramte flygtninge. - Men der er stadig ruter, der er ledige og vi håber, at flere vil træde til. Man må gerne gå ruten sammen med sine børn eller en god ven og få en hyggelig dag ud af det, siger Betty Kjærsgaard, kommunekoordinator i Aalborg Kommune. Hvis du har lyst til at blive indsamler, kan du melde dig på telefon 33735111 eller på 3-timer.dk.

Opsummering:
På søndag samler Dansk Flygtningehjælp ind til flygtninge i hele verden, men organisationen mangler stadig indsamlere i Aalborg.